NETFLIX-SARJA
HÄNEN MAJESTEETTINSA SKOTLANNISSA
Kuningatar valmistautuu lähettämään kuninkaallisen jahdin neitsytmatkalleen.
Telakan työntekijät toivottavat kuningattaren lämpimästi tervetulleeksi,
kun hän kävelee tarkistamaan jahtia.
Uuden jahdin nimeä on arvailtu kuukausia,
ja odotuksen tuntee hänen majesteettinsa astuessa suorittamaan kastamisen.
Olen iloinen saadessani yhdessä teidän kanssanne -
laskea vesille uusimman kuninkaallisen jahdin.
Toivon, että tämä upouusi alus -
upouuden kuningattarenne tavoin -
osoittautuu luotettavaksi ja vankaksi.
Kaikkien myrskyjen voittajaksi.
Kastan aluksen ylpeänä Britanniaksi.
Toivon menestystä sille -
ja kaikille sillä purjehtiville.
Hänen majesteettinsa vapauttaa pullon, joka on samppanjan sijaan Empire Winea.
Britannia! Vallitse valtaties!
Jäi muille jo…
Pian Britanniasta tulee kuningattaren, herttuan ja heidän lastensa koti.
Sanokaa "aa".
Vielä kerran.
Erinomaista. Kiitos.
POTILASTIEDOT - HEINÄKUU 1991 KUNINGATAR ELISABET II
SYNTYMÄAIKA 21.4.1926 IKÄ 65
Syvä sisäänhengitys.
Uloshengitys.
Uudestaan.
122/80.
Voisitteko riisua sukkahousut?
Särkeekö päkiöitä edelleen ajoittain?
Kuulostan rikkinäiseltä äänilevyltä, mutta teidän pitäisi seistä vähemmän.
Ammattitauteja, pelkäänpä.
Tulisitteko seuraavaksi tänne?
60 kiloa. Ja mitä se oli viime vuonna? -En ehkä halua tietää.
57 kiloa. -Entä sitä edellisenä vuonna?
55,5 kiloa.
Ei tässä ole järkeä. Mikään tavoissani tai ruokavaliossani ei ole muuttunut.
Painoa alkaa kertyä iän myötä. Miehillä määrä on kuutisen kiloa vuosikymmenessä.
Entä naisilla? -Ehkä puolet siitä.
Selvä. Kesän loppuun mennessä lähtee kolme kiloa.
Skotlantiinko taas? -Niin. Taivaalliseen Skotlantiin.
Tosin taivaallisuutta verottaa kermaleivoksista luopuminen.
Pidättekö kotinanne eniten Balmoralista? -Ehkä toiseksi eniten.
Henkilökohtainen kysymys.
Pyydän anteeksi.
En tiedä, mitä oikein ajattelin.
Yksi paikka -
on minulle vielä tärkeämpi.
Vilkuttakaa, majesteetti!
Kiitos.
The Sunday Timesista soitettiin -
monarkiaa koskevan gallupin takia. Se on mielenkiintoinen.
Kuningattaren kohdalla samat sanat toistuvat yhä uudelleen.
"Merkityksetön. Vanha. Kallis. Kalkkeutunut."
Teistä puhuttiin aivan eri tavalla. -Niinkö?
Pitäisikö peittää korvat? -Päinvastoin.
Teitä kuvailtiin sanoilla: "Nuori, energinen, moderni ja empaattinen."
Lähes puolet vastaajista sanoi, että olisitte hyvä kuningas -
ja että kuningattaren tulisi luopua kruunusta hyväksenne.
Milloin juttu julkaistaan? -Viikon päästä sunnuntaina.
Olen silloin Italiassa perheeni kanssa. -Meistä loman ajoitus on täydellinen.
Osa vetovoimaanne tulevana kuninkaana on ajatus prinsessa Dianasta kuningattarena.
Niin.
Siksi kerroimme parille ystävällismieliselle lehdelle,
että loma on toinen häämatka.
Aivan.
Niinkö sitä kuvattiin? -Juuri niillä sanoilla.
Toinen häämatka.
VIKTORIA-SYNDROOMA
Viisi minuuttia koneeseen nousuun.
Kiitos.
He saapuivat!
Viisi minuuttia. -Mennään sitten.
Hei. -Alexandra!
Leonora. -Hei!
Tyypillistä Charlesia.
Hän sanoo lomaa toiseksi häämatkaksi,
mutta kutsuu Norton-serkun Penny-vaimoineen mukaan.
He ovat lähes kalustoa Highgrovessa. Sama kuin Camilla olisi itse mukana.
Hyväntahtoisesti ajateltuna he ovat kokeneet paljon kuopuksensa kanssa.
Tiedän. Kummityttäreni Leonoran. -Mikä hänen tilanteensa on?
Syöpä on remissiossa, mutta mikäänhän ei ole varmaa.
Hei, kultaseni.
Mitä kuuluu?
Hyvää. -Saanko rutistuksen?
Halusin vain sanoa, että olen iloinen tästä.
Näytetäänkö vähän vanhaa kunnon taikaa?
Viedään heiltä jalat alta. -Tule.
Ehdotan, että menemme Napolista Ischialle,
jolla Garibaldi toipui loukkaannuttuaan Italian vapaussodassa.
Olenko oikeassa? -Olette.
Sitten jatkamme Caprille katsomaan sykähdyttäviä Villa Jovisin raunioita.
Sieltä menemme Amalfin rannikon kautta Sisiliaan -
sekä viimeiseksi Sardinian Olbiaan,
jossa tutustumme Museo Archeologicoon yksityiskierroksella.
Halusiko joku vielä jonnekin? -Voisimme käydä rannalla.
Matkan varrella riittää kyllä rantoja.
Entä vesiurheilua? -Sekä äänekästä vesiurheilua.
Käykö shoppailu?
Shoppailuko? -Jotkut haluavat ehkä shoppailla.
Ketkä?
Kädet ylös. Ketkä muut kuin Diana haluavat shoppailemaan?
Kauniilla jahdilla purjehtimisen koko ajatus on se,
että voimme paeta kaupoissa aikaansa viettäviä ihmislaumoja.
Minä haluan shoppailemaan. -Ja minä.
Menemme siis shoppailemaan.
Kiitos, kun pidit puoliani.
Se oli urheaa.
Hemmottelen teitä. Saatte valita iltasadun tai…
Super Mario! -Älkää kertoko isällenne.
Palaatko nyt yläkertaan? -Siunatkoon. En.
Vetäydyn lukemaan klassikoita.
Ajoissa nukkumaan. -Rakastan sinua.
Minäkin rakastan teitä.
Se italialaismunkki… Minä vuonna se tapahtui?
Vuonna 1327. -Aivan.
Ei hassumpaa.
CHARLES JA DI RISTEILEVÄT TAKAISIN ONNEEN
Charles ja Diana näyttävät taas onnellisilta.
Se olisikin siunaus.
Kaikille.
Mitä tuo oli?
Mikä? -Tuo meteli.
Kuulin mekaanisen äänen.
Nyt se kuuluu taas. -Kas niin. Minä lähden.
Leikkaan ennen lomaa vielä yhtenä päivänä nauhoja Morecambessa.
Kirkon kaupunkirahaston suojelijana olen tietoinen
yhteisönne ja koko hiippakunnan kohtaamista suunnattomista haasteista.
Maidontuotannon edistämishanke on pitkäikäisimpiä -
ja sitkeimpiä kaupallisia hankkeita Britanniassa.
Tämä huippumoderni meijeri -
on osoitus siitä, että Britannian maidontuotanto on edelleen elinvoimaista.
Standardisoituihin kontteihin tutustuminen on ollut suuri ilo.
Ne edustavat lähes kolmasosaa Euroopan rahtimarkkinoista,
joten on selvää, että ne ovat Lancashiren lippu loistavaan tulevaisuuteen.
Kauanko paine on ollut matalalla? -Aamusta asti.
Ei pitäisi yllättyä, että jahti on hajoamassa.
Se on vallan eri aikakaudelta.
Käytännössä toisen maailmansodan risteilijä sisustustekstiilein.
Se on monin tavoin ikäloppu. -Älä sano noin.
Kerro vaihtoehdot.
Päämoottorin kanssa on ongelmia. Tyyrpuurinpuoleinen boileri ei toimi.
Me kaikki haluaisimme pitää siitä kiinni. -Ehdottomasti.
Korjauskulujen suhteen pitää olla realistinen,
koska alus on nähnyt parhaat päivänsä.
Tapaatko pääministerin ensi viikolla?
Hän tulee Dora-vaimonsa kanssa Balmoraliin.
Nimi meni väärin.
Nora. N…
Norma.
Kannattaa ottaa asia puheeksi.
Puhun amiraalin kanssa ja laadin laskelmat,
mutta harkitsen asiaa, joka tuntui ennen mahdottomalta.
Eli mitä?
Korvaajaa.
Huvilan rakensi vuonna 27 Tiberius. -Juuri niin.
Se oli Caprin 12 keisarillisesta asumuksesta kaikkein loisteliain.
Jotkut sanovat, että Tiberius pakeni Caprille,
koska ei enää kestänyt äitinsä hovin vehkeilyä Roomassa.
Minähän en sellaisesta tiedä mitään.
Pitkän ja menestyksekkään kenraalin- ja keisarinuran jälkeen…
Hei sitten, Charles. Ikävöimme sinua, kun pidämme hauskaa.
Aika eriskummallista, miten kahden ihmisen käsitys hauskanpidosta voi olla aivan eri.
Kun minulle ehdotettiin, että minun ja Dianan -
pitäisi vakuuttaa kansa avioliittomme vahvuudesta -
lähtemällä toiselle häämatkalle, vastasin: "Et selvästi ollut ensimmäisellä."
Olitte silloin Britannialla. -Niin.
Kuningatar pitää jahtia kaikin tavoin täydellisenä,
mutta vastanaineille tarkoitetun intiimin tilan sijaan se on kelluva akvaario.
Jokainen vaimon ja apeamiehen kiusallinen hiljaisuus ja väkinäinen keskustelu -
on täysin ilmeinen miehistön kaikille 200 jäsenelle.
Vauhtia!
Sanoitko juuri "apeamiehen"?
Sanoinko?
Ironisinta on se, että tämä liitto tekee apeaksi vain minut.
Muuta maailmaa se tuntuu vain ilahduttavan.
Yhteisissä julkisissa esiintymisissämme on kieltämättä lumovoimaa.
Olemme täydellinen tiimi.
Mutta kahden kesken…
Olen minäkin. Kaiken sen jälkeen, mitä olet kokenut tyttösi kanssa…
Sain harjata hänen hiuksensa viime viikolla.
Ensi kertaa niiden kasvettua takaisin. Huomasitko, että ne ovat kiharat?
Se on minun!
Huomasin häpeäväni hiukan sitä, että pidän kiharoista enemmän.
Syöpä on kauhea ja julma tauti.
Olette olleet erinomaisen vahvoja.
Onko asia tärkeä?
The Sunday Times.
Aivan. -Annan sinun lukea rauhassa.
Juttu julkaistaan huomenna. Sain vilkaista sitä etukäteen,
ja lienette samaa mieltä, että se on aika iskevä.
Huomenta, teidän majesteettinne. -Huomenta, Peggy.
Sää on aika märkä kuninkaallisen prinsessan saapumiseen.
Ei se häntä haittaa.
Huomenta, amiraali. -Teidän korkeutenne.
Tervetuloa alukselle. -Kiitos.
Fellowes. -Robert. Meillä on ongelma.
Onko lehdet toimitettu? -Ne saapuivat juuri.
Onko kuningatar aamiaisella? -Matkalla.
Katso, että The Sunday Times heitetään pois.
Kuningatar tai kuninkaallinen prinsessa eivät saa nähdä sitä.
Onko selvä? -On.
Huomenta. -Majesteetti.
Näyttääpä herkulliselta.
Väisty!
Hei, kultaseni. -Äiti.
Anteeksi. Ette voi lukea tätä.
Miksen? -Lehti on eilinen.
Eilen oli lauantai, ja tuo on varmasti kaikkien mielestä sunnuntaipainos.
Siis viime viikolta. Tässä ovat päivän Sunday Telegraph -
ja Mail on Sunday sekä uusin Racing Post.
Minulle, kiitos.
Kiitos.
KUNINKAALLINEN JAHTI - HANKINTALUETTELO
ARVIOITU KOKONAISSUMMA
Anteeksi häiriö.
Teidän pitää nähdä tämä.
KUNINGATTAREN TULEE LUOVUTTAA KRUUNU WALESIN PRINSSILLE
Pöyristyttävää.
Hän on aina työn touhussa eikä valita tai tee virheitä.
Hän on kaikin tavoin erinomainen, ja sitten julkaistaan moista roskaa.
Sade vain yltyy. Ei pitäisi yllättyä. Olemme sentään Skotlannin länsirannikolla.
Oletko nähnyt The Sunday Timesia?
Huomenta, Robert. -Huomenta.
Tarkistin, ja se on kyllä toimitettu.
Tutkin asiaa. -Tuo se kannelle, kun löydät sen.
Olisi vähättelyä sanoa, että juttu on tehnyt vaikutuksen.
Radiossa ja televisiossa käydään keskustelua,
jossa korostuu erityisesti yksi ilmaus.
"Viktoria-syndrooma", vai?
Huomasin.
"Liian kauan vallassa ollut ja modernista maailmasta etääntynyt monarkki -
on saanut kansan kyllästymään hänen lisäkseen itse monarkiaan."
Onko kuningatar reagoinut? -Hän ei käsittääkseni ole nähnyt juttua.
Se on salattu hänen tunteidensa suojelemiseksi.
Eikö se kerro kaiken?
Järjestä tapaaminen pääministerin kanssa heti palattuamme.
Keksimme sopivan tekosyyn.
Katso. Tuolla on valas. -Missä?
Hyvin hoksattu.
Onko se ryhävalas? -Ei. Katso, miten se nousee pintaan.
Se on lahtivalas. Haistamme sen ennen seuraavaa havaintoa.
Sen hengitys haisee mädältä kaalilta. -Haisulivalas.
Tuolla se on.
Pladda.
Tuolla.
Aivan.
Kuin lammessa kasvava kaislamätäs.
Eikö olekin kaunis? -Jos niin sanot.
Majakka on Skotlannin viimeisiä miehitettyjä.
Käydään siellä. -Onko pakko?
Älä nyt. Liikunta tekee hyvää linjoille.
Tässä iässä paino ei pysy itsestään kurissa.
Ei niin.
Moni ihmettelee, miksi pidän majakoita innostavina, mutta tällaisissa paikoissa…
Onko avustaja uusi? -Tim, vai?
Hän on ollut meillä jo hetken.
Miksen ole huomannut häntä?
Olet naimisissa.
Vain paperilla.
Millainen hän on? -Luotettava.
Järkevä. Miellyttävä.
Paras jatkaa majakkakeskustelua.
Nuo valotuikut -
mustassa ja lohduttomassa yössä muistuttavat yksinäiselle merenkävijälle,
ettei häntä ole unohdettu -
ja että hän näkee pian maata ja kodin.
Sekä toivon.
Voimmeko jutella?
Näyttää siltä, että loma on ikävä kyllä lopetettava lyhyeen.
Ilmeisesti aikatauluongelma. -Mitä?
Niin. Walesin prinssin on määrä luennoida Oxfordissa.
Ei siellä ole haita.
Miksi lähdemme kotiin?
Minun pitää palata itsestäni johtumattoman aikatauluongelman takia.
Loman piti kestää kaksi viikkoa. -Tiedän sen.
Suunnitelmat muuttuvat. Olen luvannut Oxfordin yliopistolle.
Ei se ole yliopisto,
vaan turistien kesäkoulu. Ei luento ole tärkeä.
Minulle on.
Olemme lomalla.
Saamme harvoin olla yhdessä poikien kanssa perheenä.
Se on sinulle vaikeaa, ja siksi sait ottaa mukaan ystäviä viihdyttämään sinua.
Suostuin jopa niihin kuvauksiin tänään,
jotta maailmalle leviää valhe sinusta palvovana aviomiehenä. Yhdellä ehdolla.
Eli millä? -Että olet sellainen!
Hymyilkää kameralle. -Prinssi Charles.
…kymmenille tuhansille brittiperheille. Ulosmittaukset ovat ennätystasolla.
Vuoden ensimmäisellä puoliskolla ulosmitattiin 36 600 asuntoa…
Voidaan sanoa, että elämme vaikeinta taloudellista lamaa sodan jälkeen.
Kaikki alat kärsivät siitä. Vuosi on ehdottomasti ollut vaikea.
Pääministeri, teidän korkeutenne.
Pääministeri.
Teidän korkeutenne. -Kiitos, että tulitte.
Kysyisin aluksi, onko tapaamisestamme mennyt tieto Buckinghamin palatsiin.
Uskoakseni ei. -Niin on varmaan paras.
Tapaamiseen on kaksi syytä.
Ensinnäkin kulttuurihistorialliset kohteet.
Toimitettiinko teokseni teille? -Toimitettiin.
Mahdoitteko ehtiä vilkaista sitä?
Otin sen asiaksi, kun kuulin tapaamisesta.
Pidätte minua varmasti vanhana fossiilina,
joka on juuttunut menneeseen modernisoitumisen ja muutoksen inhossaan.
En suinkaan.
Miksette?
Se olisi ollut täysin oikeutettua. Minä olen juuttunut menneeseen.
Perinteisiin.
Niiden suojeluun ja konservointiin.
Kukaan ei ole yksin yhtä asiaa. Ihmiset ovat liian kiehtovia siihen.
Teihinkin liittyy mielenkiintoisia ristiriitoja.
Niinkö?
Olette Brixtonista, monikulttuurisesta työväenluokan osasta Lontoota.
Voisi odottaa, että olisitte salannut taustanne sopiaksenne paremmin toryihin -
tai omaksunut sosialistisemman näkökannan noustaksenne työväenpuolueen tähdeksi.
En ole ajatellut, etten voisi taustani takia olla konservatiivi.
Juuri niin.
Sen lisäksi, että jätätte ristiriitanne kiistämättä, ette näe niitä ristiriitoina.
En niin.
Se tekee teistä kiinnostavamman, monitahoisemman ja vaikuttavamman.
Toivon, että samaa voisi sanoa minusta.
Siitä pääsemme tapaamisen toiseen syyhyn.
Näittekö -
hiljan tehdyn gallupin ja Sunday Timesin artikkelin kuningattaresta?
Näin.
"Viktoria-syndrooma."
Mitä johtopäätöksiä teitte siitä?
Kyse oli vain gallupista. -Totta.
Tulos ei ollut rauhoittava. -Gallupeja tulee ja menee.
Niiden sivuuttaminen on vaarallista. -Kuten niihin nojautuminenkin.
Rouva Thatcherin kauden lopulla julkaistiin varmasti monia gallupeja.
Moni halusi Rautarouvan jatkavan,
mutta miksi konservatiivipuolue menestyy vaaleissa niin hyvin?
Se osaa uusiutua ja on valmis antamaan tietä nuoremmille polville.
Lähes 60 vuoden ajan -
isoisäni isoisä Edvard VII joutui odottamaan kulisseissa.
Kuningatar Viktoria ei luottanut häneen ja piti häntä vaarallisena.
Vapaa-ajattelijana.
Edvard janosi velvollisuuksia, mutta hänen äitinsä ei suostunut siihen.
Edvard ei saanut edes nähdä valtionpapereita.
Silti Edvard näytti aikansa koitettua epäilijöilleen.
Hän oli dynaaminen ja älykäs sekä vetosi kansaan -
ja menestyi siksi hallitsijana.
Mitä ajatte takaa?
Yritän sanoa,
että se oli sääli. Tuhlausta.
Se, että hänen ääntään tai visiotaan ei otettu huomioon aiemmin.
Se olisi tehnyt hyvää.
Kaikille.
Tuletteko Balmoralin Ghillies Balliin? -Tulen. Odotan tanssiaisia innolla.
Sitten saatte mahdollisuuden -
arvioida itse, onko tämä meille todella tärkeä instituutio -
hyvissä käsissä.
Sitten kysymyksiini kohteista, jotka ovat kulttuurihistoriallisesti arvokkaita.
Päivää, Martin.
Rauhoitu, Rum. Älä viitsi.
Seuraa. -Hei, kultaseni.
Sää ei tuota pettymystä täällä.
Tervehdys.
Olitteko kävelyretkellä? -Olimme.
Enkä ole kuristanut häntä. Se on ihme.
Hei, kultaseni. -Hei, äiti.
Aamumme on ollut ihana.
Luimme lehdet… -Emme lukeneet.
Sitten puhuimme niistä pitkällä kävelyllä. -Oletpa sinä nättinä. Eikö olekin?
On.
Teillä oli asiaa. -Niin oli.
Miksi kaikki käyttäytyvät oudosti?
Anteeksi? -Se alkoi jo jahdilla.
Mikä niin? -Ihmisten outo käytös seurassani.
Sinäkin olet outo nyt.
Olenko?
Mitä on tapahtunut?
Ilkeämielinen, hölmö ja virheellinen artikkeli The Sunday Timesissa.
Ei sitä kannata ajatella.
Eikö minun pitäisi arvioida asia?
Onko lehti sinulla vielä?
Toki.
Tänne, Rum.
Seuraa.
KUNINGATTAREN TULEE LUOVUTTAA KRUUNU WALESIN PRINSSILLE
Hyvä. Pysy perässä.
PUOLET KANSASTA SAMAA MIELTÄ
KUNINGATAR ON "KALKKEUTUNUT", "MERKITYKSETÖN" JA SUORAAN SANOEN "VANHA".
Hyvä.
VIKTORIA-SYNDROOMA?
Pääministeri, majesteetti. -Pääministeri.
Majesteetti.
Saako olla teetä? -Kiitos.
Tulitteko junalla? -Lentokoneella ja autolla.
Tietenkin. Olette kiireinen mies. Joka minuutti on tärkeä.
Minä kannatan matkustamista meriteitse. Kolmen tunnin matkan sijaan -
jahdilla voi viettää kaksi viikkoa.
Ihana tapa rentoutua.
Ja kuten vuotuisen merimatkan aloittanut isoisäni isoäiti sanoi:
"Hidastukoon aika, jotta voi hengittää vapautta ja rauhaa -
sekä unohtaa maailman surulliset myllerrykset."
Olen tietoinen siitä, että minua on verrattu kuningatar Viktoriaan lehdissä.
Se on tarkoitettu kritiikiksi, mutta harva ymmärtää,
että näen vertauksen kohteliaisuutena.
Häntä kuvaillaan ominaisuuksilla -
uskollinen, vakaa, tyyni ja velvollisuudentuntoinen.
Olisin ylpeä, jos minusta sanottaisiin niin.
Ja mitä kuninkaalliseen jahtiin tulee, on selvää, että kunnostus,
pieni piristysruiske ja kalustuksen uudistus on tarpeen,
jotta se pysyy huippukunnossa.
Tiedän, että hallitus maksaa jahdin ylläpidon, ei palatsi.
Siksi puhun nyt teille, pääministeri.
Pyydän nöyrimmin kunnostusten hyväksyntää. Toivon, että se on pelkkä muodollisuus.
Mietin vain sitä, että rouva Thatcher myönsi palatsille ennen lähtöään -
erittäin avokätisen hallitsijarahan.
Sopimuksen myötä kuningasperhe on rikkaampi kuin koskaan.
Sopimuksen ensisijainen tarkoitus oli tyrehdyttää -
kiusallinen julkinen debatti hovin kuluista, joten minun on pakko kysyä,
voisitteko mitenkään harkita kulujen kattamista itse.
Kuninkaallista jahtia pidetään kuitenkin ylellisyytenä,
joten palatsin voidaan nähdä pyytävän liikoja.
Jahti ei ole ylellisyyttä. -Eikö?
Pääministeri.
Jo kuningas Kaarle II:lla oli kuninkaallinen jahti.
Jahti on kruunulle keskeinen ja korvaamaton osa kansan palvelemista,
ja sen myötä kerätyt tuotot ovat mittaamattomat.
Olemme keskellä maailmanlaajuista lamaa. Julkisten varojen käyttöä syynätään.
Pelkään, että jos hallitus käyttää varoja -
luks… siis jahdin kunnostamiseen, se kostautuu.
Meille molemmille.
Kun nousin valtaistuimelle,
kaikki palatsini olivat perittyjä. Windsor, Balmoral, Sandringham.
Niissä kaikissa on edeltäjieni leima.
Olen voinut tehdä vain Britanniasta täysin omani.
Ehkä juuri siitä syystä jahti on minulle enemmän -
kuin pelkkä kuljetusväline tai edes koti.
Rungon suunnittelusta aina posliiniesineisiin -
se on kelluva ja merikelpoinen ilmentymä minusta.
Toivoakseni ymmärrätte, että olen pyytänyt, saati vaatinut, hyvin vähän -
vastineeksi palveluksistani tälle maalle.
Ehkä olen toivonut, että kun jokin päivä pyydän jotain,
minut otetaan vakavasti ja pyyntöni toteutetaan kyselemättä.
Siksi haluan hallituksen ja teidän vakuuttavan,
että jahdin korjauskulut katetaan. Kertokaa, kun järjestelyt on tehty.
Ymmärrän.
Seuraavaksi illan Ghillies Ball.
Oletteko tanssimiehiä?
…yrittäen tehdä Ukrainasta itsenäisen eurooppalaisen maan.
Se haluaa irrottautua Moskovasta -
ja kääntää selkänsä Gorbatšovin ja Jeltsinin johdolle.
Iltapäivää. Tervetuloa takaisin Balmoraliin.
…kohdistetaan länteen tavoitteena ansaita valuuttaa.
Muut neuvostotasavallat…
Kiitos.
Hänen majesteettinsa kuningatar.
Saanko kunnian? -Kunnia on minun, teidän majesteettinne.
Tämä on suosikkini. -Erinomaista.
Olemmeko valmiita? -Olemme.
Tärkeintä on muistaa, ettei seuraa häntä. -Aloitetaan.
Minua ei vain hermostuta,
kun kuninkaallinen jahti nähdään pelkkänä kustannus-hyötyanalyysinä.
Se loukkaa.
Tiedän kyllä, että korjaukset ovat taloudellisesti kiusallisia.
Kyse on silti pienestä riesasta,
kun mietitään jahdin arvoa kansallisena symbolina -
ja sen tärkeyttä kuningattarelle henkilökohtaisesti.
Sanokaa hyvää yötä herra Majorille. -Hyvää yötä.
Hiukan paikallishistoriaa, jos kiinnostaa. -Totta kai.
Kuningatar Viktoria järjesti ensimmäiset tanssiaiset vuonna 1852.
Sen jälkeen niitä on tanssittu vuosittain. -Vai niin.
Kaikki alkoi kiitoksena riistanvartijoille ja muille palvelijoille.
Sittemmin tanssiaisista on kehittynyt varsinainen saturnalia.
Jos tunnette klassikkonne.
Säännöt pannaan ylösalaisin päivän ajaksi. Herrat palvelevat orjia -
ja kurinpitotoimista pidättäydytään.
Kerroin juuri pääministerille, että tanssiaiset voivat yltyä riehakkaiksi.
Minä en ole moista nähnyt. Juhlat alkavat, kun menen nukkumaan.
Saanko teiltä täyden raportin aamulla? -Totta kai.
Hyvää yötä. Livahdetaan pois.
Hänen majesteettinsa kuningatar.
Pääministeri. Ymmärtääkseni teillä oli tänään audienssi kuningattaren kanssa.
En saisi kysyä, mutta toivon, että tulos on kansan mieleen.
Tarkentaisitteko? -Puhun Britannian kunnostuksista.
Niitähän kuningatar pyysi. -Niin.
Joskus moiset vanhat jutut ovat liian kalliita korjattaviksi.
Jätän teidät miettimään sitä.
Mennäänkö yöpuulle? -Emme voi vielä.
Tanssitteko kanssani, etten ala huutaa?
Olen kateellinen. Saatte hypätä koneeseen ja paeta täältä huomenna.
Jään tänne vielä kahdeksi viikoksi. -Juurihan olitte kivalla perhelomalla.
Näytitte onnelliselta prinssin kanssa.
Perheen tilanteen voi arvioida sen jäsenten avioliittojen kautta.
Miettikää.
Anne ja Mark.
Tai Andrew ja Sarah.
Charles ja minä.
Yksikään liitto ei kestä puolta vuotta.
Ja mitä tapahtuu, kun perhe romahtaa?
Sanotaan, että instituutio romahtaa.
Ja sitten…
Ulkoasu ja vaikutelmat…
Mikä hätänä?
Kun miettii pääministerin kohtaamia ongelmia,
mieleen tulevat mutkikkaat kyselytunnit. Talouden romahtaminen.
Sodan syttyminen.
Tätä ei osaisi kuvitella.
Windsorin hovin pitäisi sitoa kansa yhteen.
Näyttää esimerkkiä ihanneperheestä.
Sen sijaan -
perheen vanhimmat jäsenet tuntuvat olevan harhaisia ja ajastaan jääneitä.
Nuorimmat taas ovat -
vastuuntunnottomia, etuoikeutettuja ja hukassa.
Walesin prinssi odottaa kärsimättömänä suurempaa roolia -
eikä ymmärrä, että vaimo on hänen suurin voimavaransa.
Tällainen tilanne vaikuttaa väistämättä maan vakauteen.
Ja mikä pahinta, tuntuu, että kaikki romahtaa pian.
Minun vahtivuorollani.
Tekstitys: Miia Mattila